Visit Site
Recommended byColombia
పాలసీ టర్మ్ 10-18 ఏళ్లు ఉంటుంది. ఐదేళ్ల ప్రీమియం చెల్లింపు ఆప్షన్ ఎంచుకుంటే పాలసీ ప్రీమియాన్ని నెల, మూడు నెలలు, ఆరు నెలలు, ఏడాది చొప్పున చెల్లించొచ్చు. చేతిలో డబ్బులు ఉంటే ఒకేసారి ప్రీమియం చెల్లించొచ్చు. 90 రోజుల నుంచి 65 ఏళ్ల వయసు ఉన్న వారు ఎవరైనా ఈ పాలసీ తీసుకోవచ్చు. ఒకేసారి ప్రీమియం చెల్లింపు, ఐదేళ్ల ప్రీమియం చెల్లింపు ఆప్షన్ల ప్రాతిపదికన వయసు మారుతుంది.
పాలసీ ప్రారంభమైన ఐదు సంవత్సరాల్లో రిస్క్ డేట్ ప్రారంభం కాకముందే పాలసీదారు చనిపోతే చెల్లించిన ప్రీమియం మొత్తాన్ని రిఫండ్ చేస్తారు. ఎలాంటి వడ్డీ ఉండదు. రిస్క్ డేట్ ప్రారంభమైన తర్వాత చనిపోతే ఎంత మొత్తానికైతే పాలసీ తీసుకున్నారో ఆ మొత్తం అందిస్తారు. అదే పాలసీ తీసుకుని ఐదేళ్లు గడిచిన తర్వాత మెచ్యూరిటీ కన్నా ముందే పాలసీదారు చనిపోతే అప్పుడు బీమా మొత్తంతోపాటు లాయల్టీ అడిషన్ కూడా అందిస్తారు.
ఇక పాలసీ మెచ్యూరిటీ తర్వాత కూడా పాలసీదారు జీవించి ఉంటే ఎంత మొత్తానికైతే పాలసీ తీసుకున్నారో ఆ మొత్తం లభిస్తుంది. అలాగే దీనికి అదనంగా లాయల్టీ అడిషన్ వస్తుంది.
ఉదాహరణకు మీరు రూ.10 లక్షలకు పాలసీ తీసుకున్నారు. లిమిటెడ్ ప్రీమియం ఆప్షన్ కింద ఐదేళ్లు ప్రీమియం పేమెంట్ ఎంచుకున్నారు. తొలి ఏడాది నెలకు దాదాపు రూ.9,628 చెల్లించాలి. రెండో ఏడాది నుంచి రూ.9,430 కట్టాల్సి ఉంటుంది. 15 ఏళ్ల అనంతరం మెచ్యూురిటీ తర్వాత పాలసీదారుడికి రూ.10 లక్షలు, లాయల్టీ అడిషన్ మొత్తం లభిస్తుంది. అదే మీరు రూ.10 లక్షల పాలసీ మొత్తానికి సింగిల్ ప్రీమియం ఆప్షన్ ఎంచుకుంటే 15 ఏళ్ల టర్మ్‌కు ఒకేసారి రూ.5,01,287 చెల్లించాలి. మెచ్యూరిటీ తర్వాత రూ.10 లక్షలతోపాటు లాయల్టీ లభిస్తుంది.